Susmita Bagchi

Susmita Bagchi (jaiotzez Panda; ) indiar idazlea da, odiaz eta ingelesez idazten duena. Eleberri, ipuin eta bidaia-kronika ugari argitaratu ditu. Sakuntala Panda odiazko idazle ospetsu eta Sucharita hilabetekariaren sortzailearen alaba da. Batez ere Akasha Jeunthi Katha ipuin bildumagatik da ezaguna, eta liburu horregatik Odisha Sahitya Akademi saria irabazi zuen 1992an. Idazle izateaz gain, Mo school programa zuzentzen du.

 Bizitza 
1960ko irailaren 25ean jaio zen Cuttacken, Sakuntala Panda odiazko idazle ospetsuaren alaba. Odishan donbora batez ikasi ondoren, zientzia politikoetan graduondoko ikasketak egin zituen eta Delhiko Unibertsitatean irakatsi zuen denbora batez. Hamabost urte zituela ezagutu zuen bere etorkizuneko senarra, Subroto Bagchi, eta lau urte geroago ezkondu ziren.

Lehen ipuina Sucharita aldizkarirako idatzi zuen 1982an, eta lehen bilduma, Akasha Jeunthi Katha, 1990ean eman zuen argitara. Geroago Chhai Sepakhe Manisha liburua kaleratu zuen. Bere odiazko Deba Shishu eleberria, garun-paralisia duten haurrei buruzkoa, 2006an plazaratu zen. 2010ean Penguin argitaletxeak ingelesez argitaratu zuen Children of a Better God izenburupean. Odishako gobernuaren Mo eskola programa zuzentzen du, gobernuak lagundutako eskolak hobetzea helburu duena.

 Lanak 
 Akasa yeumthi katha kahe (1990)
 Chai se pakha manisha (1991)
 Mo Jharkaru Pruthibi (1995)
 Naibedya (1996)
 Bhinna kula, anya dheu (1997)
 Prabasara pakshi (1998)
 Basudhara prasna (1999)
 Srotaparnna (2000)
 Svapna niharika (2003)
 Nila akasa, dhala megha (2003)
 Deba Shishu (2006)
 Children of a better god (2010)
 Bimala darsana = Bimala darshan (2007)
 Sata tala pani = Saata taala paani (2012)
 Eka patha eka pathika (2013)
 Bidesini = Bideshini (2015)
 Asa pherijiba = Assa-pherijiba (2015)
 Beneath a Rougher Sea (2016)

 Erreferentziak 

 Kanpo estekak 

Kategoria:Indiako XX. mendeko idazleak
Kategoria:XX. mendeko emakume idazleak
Kategoria:XXI. mendeko Indiako idazleak
Kategoria:XXI. mendeko emakume idazleak
Kategoria:Emakume ipuingileak
Kategoria:Indiako eleberrigileak
Kategoria:Emakume eleberrigileak
Kategoria:Odiazko idazleak
Kategoria:Ingelesezko idazleak
Kategoria:Indiako irakasleak
Kategoria:Emakume irakasleak
Kategoria:Unibertsitateko irakasleak